Baužaičių telmologinis draustinis
Baužaičių telmologinis draustinis – saugoma gamtos teritorija (valstybinis draustinis) Jurbarko rajone, 2 km į pietvakarius nuo Eržvilko, piečiau Baužaičių, Balandinės miške; apima Baužaičių pelkę. Įsteigtas 2010 m., siekiant išsaugoti vertingą aukštapelkę, kurioje yra saugomų augalų ir gyvūnų rūšių. Ji priskiriama aktyvių aukštapelkių buveinėms.